text: আতিকা বিনতে যায়েদ ইবনে আমর ইবনে নুফাইল মুহাম্মাদের একজন নারী সাহাবা, ইসলামের দ্বিতীয় খলিফা উমরের স্ত্রী এবং আশারায়ে মুবাশশিরা সাহাবা সাঈদ ইবনে যায়েদের বোন ছিলেন। তিনি একজন কবিও ছিলেন, তিনি তার প্রয়াত শহীদ স্বামীদের নিয়ে সবসময় শোকাহত ছিলেন এবং কবিতা রচনা করতেন। তিনি দেখতেও অনেক সুন্দরী ছিলেন।
  
  ব্যক্তিগত জীবন 
  আতিকা ইবনে যায়েদ যায়েদ ইবনে আমরের কন্যা ছিলেন। তিনি কুরাইশ বংশের বনু আদি গোত্রের কন্যা ছিলেন। তার ভাইয়ের নাম ছিল সাঈদ ইবনে যায়েদ। তিনি ইসলাম প্রচারের প্রথমদিকেই ইসলাম গ্রহণ করেছিলেন এবং হিজরতে অংশগ্রহণ করেছিলেন।
  
  ১ম বিবাহ 
  তার প্রথম বিবাহ হয় তার চাচাত ভাই জায়েদ ইবনে খাত্তাবের সাথে। সম্ভবত এই স্বামীর সাথেই তিনি মক্কা থেকে মদিনায় হিজরত করেছিলেন। ৬৩২ খ্রিষ্টাব্দে জায়েদ ইয়ামামার যুদ্ধে শহীদ হলে আতিকা দ্বিতীয় বিয়ে করেন।
  
  ২য় বিবাহ 
  আতিকা ইবনে যায়েদ দ্বিতীয় বিয়ে করেছিলেন আবু বকরের পুত্র আব্দুল্লাহ ইবনে আবু বকরকে। বলা হয়ে থাকে আবদুল্লাহ তখন মুসলিম সেনা বাহিনীতে কাজ করতে ব্যস্ত হয়ে পরেছিল। আল বালাযুরি বলেন, আবু বকর তার পুত্র আবদুল্লাহকে তালাক দিতে আদেশ করেছিলেন, কেননা আতিকা বন্ধ্যা নারী ছিল। আবদুল্লাহর অনিচ্ছা সত্ত্বেও তিনি আতিকাকে তালাক প্রদান করেছিলেন। 
  
  ৬৩২ সালে মুহাম্মদ (সাঃ) মারা গেলে আতিকা তাঁর জন্য একটি এলিজি রচনা করেন।
  
  সন্ধ্যা হইতে তাঁহার উটগুলি নিঃসঙ্গ হইয়াছে;
  
  তিনি তাদের চড়তেন এবং তিনি তাদের শোভা ছিল।
  
  আমি সন্ধ্যা থেকে প্রধানের জন্য কাঁদছি,
  
  এবং একের পর এক অশ্রু প্রবাহিত হচ্ছে।
  
  তোমার স্ত্রীরা এখনো ঘুমিয়ে আছে
  
  যে শোক মুহূর্তে বড় হইতেছে;
  
  তারা জ্যাভেলিনের মত ফ্যাকাশে হয়ে গেল
  
  যা অকেজো হয়ে যায় এবং এর রং পরিবর্তন করে;
  
  তারা দীর্ঘস্থায়ী দুঃখের প্রতিকার করছে,
  
  কিন্তু ব্যথা হৃদয়ে প্রতিক্রিয়া করে;
  
  তারা তাদের সূক্ষ্ম মুখগুলো হাতের তালু দিয়ে পিটিয়ে ছিল,
  
  কারণ মাঝে মাঝে এরকম ঘটনা ঘটে।
  
  তিনি ছিলেন চমৎকার এবং নির্বাচিত প্রধান।
  
  তাদের ধর্ম সত্যের উপর ঐক্যবদ্ধ ছিল।
  
  আমি কিভাবে রাসূলের চেয়ে বেশি দিন বাঁচতে পারি,
  
  কে তার নির্ধারিত সময়ে মারা গেছে?
  
  ৩য় বিবাহ 
  আতিকার চাচাত ভাই উমর ইবনুল খাত্তাব তাকে পুনরায় বিবাহের পরামর্শ দেয়, এক পর্যায়ে উমর নিজেই আতিকাকে বিবাহ করেন এবং এই তাদের ঘরে ইয়াদ ইবনে উমর নামে একটি পুত্র জন্মগ্রহণ করে। ৬৪৪ খ্রিষ্টাব্দে উমর খলিফা থাকা অবস্থায় নিহত হন।
  
  ৪র্থ বিবাহ 
  উমরের মৃত্যুর পরে আতিকা ইবনে যায়েদ আশারায়ে মুবাশশিরা সাহাবা সেনা অফিসার জুবায়ের ইবনে আল আওয়ামকে বিবাহ করেছিলেন এবং তাদের বৈবাহিক জীবন সুন্দর ও স্বাভাবিকভাবেই চলেছিল। ৫৫৬ খ্রিষ্টাব্দে উটের যুদ্ধে নিহত হলে আতিকা আবার বিবাহে আবদ্ধ হন।
  
  ৫ম বিবাহ 
  জুবায়ের মৃত্যুবরণ করার পরে আতিকা আলী ইবনে আবি তালিবের পুত্র হোসাইনের সাথে বিবাহ বন্ধনে আবদ্ধ হয়েছিলেন।
  
  মৃত্যু 
  আতিকা ইবনে যায়েদ ৬৭২ খ্রিষ্টাব্দে মৃত্যুবরণ করেছেন।
  
  তথ্যসূত্র 
  
  বিষয়শ্রেণী:নারী সাহাবা
  বিষয়শ্রেণী:উমরের পরিবার
title: আতিকা ইবনে যায়েদ